# George Ezra

George Ezra Barnett (Hertford, Anglaterra, 7 de juny de 1993) és un cantant i compositor anglès. El seu àlbum Wanted on Voyage i el senzill «Budapest» van llançar la seva carrera a nivell internacional el 2014, quan van ingressar entre les deu principals posicions a més de deu països, i es van vendre amb èxit. Ezra va rebre un ampli reconeixement pels seus treballs, entre d'altres va ser nominat al Premi Brit per l'àlbum britànic de l'any, senzill britànic i artista masculí britànic a l'edició de 2015.

## Biografia

L'octubre del 2013 llançà el seu primer EP Did You Hear the Rain? distribuït en format digital a través d'iTunes, que va arribar al número 11 de les llistes a Itàlia i al número 10 al Regne Unit. Va fer aparicions radiofòniques regulars a la BBC Radio 1 a final del 2013, amb les cançons «Did You Hear the Rain?» i «Budapest», amb la qual arribà a liderar les llistes d'Àustria i Nova Zelanda i va ocupar la tercera posició al Regne Unit i Alemanya. L'estiu de l'any 2013 va tocar a la presentació de la BBC del Festival de Glastonbury.
El seu segon EP, Cassy O, fou publicat el març del 2014, i el 30 de juny del mateix any llançà un primer àlbum d'estudi Wanted on Voyage, que va aconseguir el primer lloc al Regne Unit i el top ten a set països més. Va ser el tercer àlbum més venut de 2014 al Regne Unit. L'àlbum també va arribar al número 19 a les llistes de Billboard 200 als Estats Units.
Ezra va anunciar el 19 de gener de 2018 el nom d'un nou single «Paradise» i el segon àlbum d'estudi Staying At Tamara's que va publicar el 23 de març de 2018 per Columbia Records. Aquest va aconseguir el primer lloc al Regne Unit i el top ten a set altres països. «Paradise» va assolir la segona posició a la UK Singles Chart.

## Influències i estil

Ezra cita Bob Dylan i Woody Guthrie com influències musicals. Compon principalment música folk, encara que també incorpora altres gèneres com el blues i el rock. És baríton i la seva veu ha estat definida com una veu molt madura per a l'edat que té.

## Discografia

| Títol | Format | Data de publicació | Discogràfica | Certificacions |
| Wanted on Voyage | Àlbum d'estudi en format de descàrrega digital, CD i LP | 30 de juny del 2014 | Columbia Records | BPI: 4× Platí |
| Did You Hear the Rain? | EP en format de descàrrega digital | 25 d'octubre del 2013 | Sony Music Entertainment | |
| Cassy O' | EP en format de descàrrega digital | 7 de març de 2014 | Sony Music Entertainment | BPI: Plata |
| Staying at Tamara's | Àlbum d'estudi en format de descàrrega digital, CD i LP | 23 de març del 2018 | Columbia Records | BPI: Or |

## Referències

* 1 2 «Wanted On Voyage by George Ezra - Music Charts» (en anglès). [Consulta: 27 juny 2018].
* ↑ «Budapest by George Ezra» (en anglès). Music Charts. [Consulta: 27 juny 2018].
* ↑ «George Ezra’s "Budapest" Certified Platinum in the United States» (en anglès). Headline Planet, 16-07-2015.
* ↑ «Brit Awards 2015: Winners in full» (en anglès). Digital Spy, 25-02-2015.
* ↑ «George Ezra - Interview» (vídeo) (en anglès). DSCVR ones to watch, 2014.
* ↑ «The Official Top 40 Biggest Selling Artist Albums Of 2014» (en anglès). The Official UK Charts Company.
* ↑ «George Ezra Wanted On Voyage Chart History». Billboard.
* ↑ «Ezra announces second single» (en anglès). DIY magazine, 19-01-2019.
* ↑ «Staying At Tamara's by George Ezra - Music Charts» (en anglès). [Consulta: 27 juny 2018].
* ↑ «George Ezra» (en anglès). Full Official Chart History. Official Charts Company. [Consulta: 27 juny 2018].
* ↑ «Interview: George Ezra» (en anglès). Brum Notes Magazine, 16-06-2014.
* ↑ «George Ezra - Budapest Single Review» (en anglès). Contactmusic.com, 09-06-2014. Arxivat de l'original el 2018-06-27 [Consulta: 27 juny 2018].
* ↑ «Review: George Ezra// Did You Hear the Rain?».
* 1 2 3 «British single certifications» (en anglès). British Phonographic Industry.
* ↑ «iTunes - Music - Cassy O' (EP) by George Ezra», 07-03-2014.